b'\n_START_ARTICLE_\nPryde of the X-Men\n_START_PARAGRAPH_\nX-Men: Pryde of the X-Men (tunnetaan paremmin nimell\xc3\xa4 Pryde of the X-Men) on Marvel Comicsin tuottama piirrossarjan pilottijakso, joka n\xc3\xa4ytettiin Yhdysvalloissa televisiossa ensimm\xc3\xa4isen kerran vuonna 1989. Se julkaistiin my\xc3\xb6hemmin my\xc3\xb6s videona. Pilottijaksossa seikkailevat Ryhm\xc3\xa4-X:n j\xc3\xa4senet. Pryde of the X-Men oli my\xc3\xb6s ensimm\xc3\xa4inen Ryhm\xc3\xa4-X:st\xc3\xa4 kertova piirrosanimaatio. Jakson nimi on my\xc3\xb6s sanaleikki, joka viittaa ylpeyteen ja yhteen mutanteista, Varjokissaan eli Kitty Prydeen._NEWLINE_Sarja, jonka avausjaksoksi Pryde of the X-Men oli tarkoitettu, ei kuitenkaan koskaan valmistunut, joten pilotti j\xc3\xa4i sen ainoaksi julkaistuksi jaksoksi. Sit\xc3\xa4 esitettiin useilla kanavilla ja jakson pohjalta luotiin jopa toimintapeli, mutta ensimm\xc3\xa4ist\xc3\xa4 varsinaista Ryhm\xc3\xa4-X-piirrossarjaa, X-Men, alettiin n\xc3\xa4ytt\xc3\xa4\xc3\xa4 vasta vuonna 1992.'